د اسلامي امارت د ویاند مرستیال انعا اللهسمنګاني ټینګار کړی، چې د بشري مرستو بهیر باید له سیاسي مسایلو سره و نه تړل شي او پر اسلامي امارت ترې د فشار په توګه کار واخیستل شي۔

د تېر حکومت له نسکورېدو سره امریکا په افغانستان کې ۲۰ کلنه جګړه پای ته ورسوله، خپل سرتېري، ملکي وګړي او څه ناڅه افغان همکاران یې ووېستل او ډیپلوماټیکې اړیکې یې لومړی ودرولې او بیا یې د قطر له لارې پیلولو ته اړ شوه؛ خو د افغانستان بهرنۍ شتمنۍ یې کنګل او له دې هېواد سره یې د نړیوالو موسسو نغدي مرستې هم وځنډولې۔ دې وضعیت د خلکو اقتصاد تر سیوري لاندې راوست او اوس افغانان له سختو اقتصادي ستونزو سره مخ دي